CELEX: 32017R1550
Language: mt
Date: 2017-07-14 00:00:00
Title: Regolament Delegat tal-Kummissjoni (UE) 2017/1550 tal-14 ta' Lulju 2017 li jżid Anness mar-Regolament (UE) 2016/1076 tal-Parlament Ewropew u tal-Kunsill li japplika l-arranġamenti għal prodotti li joriġinaw f'ċerti Stati li huma parti mill-Grupp ta' Stati Afrikani, tal-Karibew u tal-Paċifiku (AKP) previsti fi ftehimiet li jistabbilixxu, jew li jwasslu biex jiġu stabbiliti, ftehimiet ta' sħubija ekonomika

15.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 237/57
            
         REGOLAMENT DELEGAT TAL-KUMMISSJONI (UE) 2017/1550
   tal-14 ta' Lulju 2017
   li jżid Anness mar-Regolament (UE) 2016/1076 tal-Parlament Ewropew u tal-Kunsill li japplika l-arranġamenti għal prodotti li joriġinaw f'ċerti Stati li huma parti mill-Grupp ta' Stati Afrikani, tal-Karibew u tal-Paċifiku (AKP) previsti fi ftehimiet li jistabbilixxu, jew li jwasslu biex jiġu stabbiliti, ftehimiet ta' sħubija ekonomika
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) 2016/1076 tal-Parlament Ewropew u tal-Kunsill tat-8 ta' Ġunju 2016 li japplika l-arranġamenti għal prodotti li joriġinaw f'ċerti Stati li huma parti mill-Grupp ta' Stati Afrikani, tal-Karibew u tal-Paċifiku (AKP) previsti fi ftehimiet li jistabbilixxu, jew li jwasslu biex jiġu stabbiliti, ftehimiet ta' sħubija ekonomika (1), u b'mod partikolari l-Artikolu 4(3) u 22 tiegħu,
   Billi:
   
               (1)
            
            
               Ir-Regolament (UE) 2016/1076 japplika l-arranġamenti tal-aċċess għas-suq għal prodotti li joriġinaw f'dawk il-Gruppi ta' Stati Afrikani, tal-Karibew u tal-Paċifiku (“AKP”) li kkonkludew ftehimiet li jistabbilixxu ftehimiet ta' sħubija ekonomika (“FSEs”) mal-UE, jew li jwasslu għall-istabbiliment tagħhom.
            
         
               (2)
            
            
               Il-Ftehim ta' Sħubija Ekonomika bejn l-Unjoni Ewropea u l-Istati Membri tagħha, minn naħa waħda, u l-Istati FSE tal-SADC, min-naħa l-oħra (l-FSE tal-UE-SADC) ġie applikat proviżorjament mill-10 ta' Ottubru 2016.
            
         
               (3)
            
            
               Il-Kummissjoni tingħata s-setgħa li tadotta atti delegati skont l-Artikoli 4(3) u 22 tar-Regolament (UE) 2016/1076 biex jiżdied Anness ta' dan ir-Regolament li jistabbilixxi reġim tal-aċċess għas-suq applikabbli fl-importazzjoni fl-Unjoni Ewropea ta' prodotti li joriġinaw fl-Afrika t'Isfel, minħabba li d-dispożizzjonijiet tal-kummerċ rilevanti tal-Ftehim tal-Kummerċ, l-Iżvilupp u l-Kooperazzjoni (“TDCA”) ġew sostitwiti mid-dispożizzjonijiet rilevanti tal-FSE UE-SADC,
            
         ADOTTAT DAN IR-REGOLAMENT:
   Artikolu 1
   L-Anness V li jistabbilixxi reġim tal-aċċess għas-suq applikabbli għall-importazzjoni fl-UE ta' prodotti li joriġinaw fl-Afrika t'Isfel kif speċifikat fl-Anness ta' dan ir-Regolament huwa miżjud mar-Regolament (UE) 2016/1076.
   Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta' Lulju 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 185, 8.7.2016, p. 1.
   
      ANNESS
      “
            ANNESS V
            
               DAZJI DOGANALI TAL-UE FUQ PRODOTTI LI JORIĠINAW FL-AFRIKA T'ISFEL
            
            Prodotti li joriġinaw fl-Afrika t'Isfel għandhom jiġu importati fl-UE skont it-trattament stabbilit għall-Afrika t'Isfel fl-Anness I tal-FSE tal-SADC, kif stipulat fl-Artikolu 24(2) tiegħu.
            L-Artikoli minn 9 sa 20 ta' dan ir-Regolament japplikaw għall-Afrika t'Isfel.
         ”